## Naredba o mjerilima nad kojima se obavlja mjeriteljski nadzor

### NN 100/2003 (17.6.2003.), Naredba o mjerilima nad kojima se obavlja mjeriteljski nadzor

# DRŽAVNI ZAVOD ZA NORMIZACIJU I MJERITELJSTVO

1300

Na
temelju članka 21. stavak 1. Zakona o mjeriteljskoj djelatnosti (»Narodne
novine« br. 11/94) ravnatelj Državnog zavoda za normizaciju i mjeriteljstvo
donosi

## NAREDBU

### o mjerilima NAD kojIMa se obavlja mjeriteljski nadzor

1.
Mjeriteljski se nadzor obvezno obavlja nad:

1)
mjerilima koja se upotrebljavaju u trgovač­kim poslovima kod kojih se cijena
robe odnosno učinjene usluge određuje na temelju mjerenja i služe za
određivanje

–  duljine, ploštine i obujma

– toplinske i električne
energije

– obujma protekle tekućine i
plina

– mase

–
gustoće (alkoholmetri, saharimetri, areometri opće namje­ne, denzitometri i
piknometri)

– vlažnosti (vlagomjeri zrna žitarica i sjemenki
uljarica)

2) mjerilima koja se upotrebljavaju u zdravstvu,
veterinarstvu i ispitivanju lijekova, i to:

– visine

– mase

– krvnog tlaka

– ionizirajućega zračenja u radioterapiji

– dioptrije

– temperature ljudi i životinja

– obujma (medicinske injekcijske štrcaljke,
odmjerno laboratorijsko posuđe: birete, pipete i drugo)

– gustoće (urinometri)

3) mjerilima koja se upotrebljavaju u zaštiti
okoliša, zaštiti na ra­du i zaštiti od nesreća, i to:

– ionizirajućega zračenja u okolišu

– za ispitivanje električnih instalacija

– širine i nadvisivanja kolosijeka

– tlaka

– temperature

– mase

– za mjerenje udjela etilnog alkohola u izdahu
ispitanika

4) mjerilima koja se upotrebljavaju u prometu:

– za nadzor ograničenja brzine u cestovnom
prometu

– za mjerenje duljine puta kočenja

– za određivanje cijene prijevoza (taksametri i
tahometri u vozilima za iznajmljivanje)

– za nadzor ispušnih plinova

– za provjeru tlaka u gumama motornih vozila

– za provjeru najvećeg dopuštenog osovinskog
opte­rećenja vozila

– za određivanje kočne sile po obodu kotača kod
vozila na motorni pogon i priključnih vozila

– za ispitivanje ispravnosti tahografa

– za mjerenje udjela etilnog alkohola u izdahu
vozača

5) mjerilima koja su uključena u sustav tarifiranja:

– mjerila vremena u uređajima za periodično
registriranje vrš­ne električne snage

6) mjerilima koja se upotrebljavaju u pripremi službenih
izvješća koja donose državni organi i od njih ovlaštene pravne osobe, a za koja
su sukladno članku 22. Zakona o mjeriteljskoj djelatnosti propisani
mjeriteljski zahtjevi, osim onih mjerila čija se ispravnost provjerava prije
upotrebe etalonima s valjanom potvrdom o umjeravanju, odnosno referencijskim
tvarima s valjanom potvrdom o ispravnosti

7) kontrolnim uređajima koji se upotrebljavaju kao
etaloni za ispitivanje i ovjeravanje mjerila:

–  duljine, ploštine i obujma

–  toplinske i električne energije

–  obujma protekle tekućine i plina

–  za ispitivanje kontrolnih
uređaja za tahografe.

2.
Odredbe točke 1. ove naredbe odnose se i na mjerne sustave kao i na pomoćne
uređaje za očitavanje i zapisivanje cijene koji su pridruženi mjernim
uređajima.

3. Mjeriteljski se nadzor provodi nad svim mjerilima
koja se upotrebljavaju za mjerenje različitih fizikalnih veličina, pretvorbu
različitih fizikalnih veličina, ili pretvorbu omjera (strujni i naponski mjerni
transformatori, mjerila temperature, mjerila tlaka, mje­rila gustoće i sl.), da
bi se izmjerila neka veličina iz točke 1. ove naredbe.

Mjeriteljski nadzor nad mjerilima iz stavka 1. ove
točke provodi se ili za svako pojedinačno mjerilo posebno ili za mjerni sustav
kao cjelinu.

4. Na dan stupanja na snagu ove naredbe prestaje
vrijediti Naredba o vrstama mjerila za koje se provodi mjeriteljski nadzor
(»Narodne novine«, br. 35/01 i 25/02).

5. Ova naredba stupa na snagu osmog dana od dana
objave u »Narodnim novinama«.

Klasa:
011-02/03-07/14
Urbroj: 558-03/6-03-1
Zagreb, 29. svibnja 2003.

Ravnatelj
Državnog zavoda za normizaciju
i mjeriteljstvo
**dr****.
sc****. Jakša Topić, dipl. ing.,** v. r.

Naredba, NN 100/2003-1300